Blaze7451/Wiki-th-20250601 huggingface dataset:
วงศ์เต่าคองู

วงศ์เต่าคองู (Austro-american side-necked turtles, Snake-necked turtles) เป็นวงศ์ของสัตว์เลื้อยคลานจำพวกเต่าวงศ์หนึ่ง ใช้ชื่อวิทยาศาสตร์ว่า Chelidae
เป็นเต่าที่อยู่ในอันดับย่อย Pleurodira หรือ เต่าที่สามารถเบนหัวไปข้างด้านข้างหรือแนวราบของลำตัวได้ มีลักษณะเด่น คือ มีขอบด้านท้ายของกะโหลกเว้ามาก มีกระดูกพาไรทัลและกระดูกสควาโมซัล ส่วนกระดูกควาดาโทจูกัลลดรูปไป การหุบปากหรือการอ้าขากรรไกรล่างเกิดจากการทำงานของกล้ามเนื้อที่ผ่านไปบนก้านกระดูกพอเทอรีกอยด์ และขากรรไกรติดกับพื้นผิวของก้านกระดูกพอเทอรีกอยด์ซึ่งไม่มีซัยโนเวียลแคปซูล แต่มีท่อคล้ายถุงซึ่งภายในมีของเหลวและเจริญของช่องปากเข้ามาทำหน้าที่ทดแทน กระดองท้องไม่มีกระดูกมีโสพลาสทรอน แต่มีกระดูกพลาสทรอนชิ้นใหญ่เจริญไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 11 คู่ กระดูกเชิงกรานเชื่อมติดกับกระดองท้องมั่นคงและกระดูกอิเลียมไม่มีก้านกระดูกธีเลียล
เต่าในวงศ์นี้มีความยาวของกระดองประมาณ 15 เซนติเมตร จนถึง 50 เซนติเมตร กระดองหลังแบนราบ ส่วนใหญ่เป็นเต่าที่อาศัยและหากินในน้ำจืดเป็นหลัก พบบางชนิดบ้างในน้ำกร่อย ในบางชนิดมีพฤติกรรมฝังตัวอยู่ใต้โคลนในฤดูแล้งคล้ายการจำศีล หลายสกุลมีคอยาวมาก กินอาหารด้วยวิธีการดูด
พบทั้งหมด 10 สกุล (ดูในตาราง) ประมาณ 50 ชนิด กระจายพันธุ์ทั้งในประเทศออสเตรเลีย, เกาะนิวกินี และทวีปอเมริกาใต้ มีหลายชนิดนิยมเลี้ยงกันเป็นสัตว์เลี้ยง เช่น เต่ามาตามาต้า (Chelus fimbriata), เต่าคองู (Chelodina longicollis) เป็นต้น

**อ้างอิง**

**แหล่งข้อมูลอื่น**
http://www.jcvi.org/reptiles/families/chelidae.php date=2009-05-14 
หมวดหมู่:อันดับย่อยเต่าคองู
หมวดหมู่:วงศ์เต่าคองู
สมเด็จพระราชินีอะลียะฮ์แห่งอิรัก

สมเด็จพระราชินีอะลียะฮ์แห่งอิรัก หรือ เจ้าหญิงอะลียะฮ์ บินต์ อะลีแห่งฮิญาซ (พ.ศ. 2454 - 21 ธันวาคม พ.ศ. 2493) ทรงเป็นเจ้าหญิงอาหรับ และทรงเป็นสมเด็จพระราชินีแห่งอิรัก โดยเป็นพระมเหสีในพระเจ้าฆอซีที่ 1 แห่งอิรัก และทรงเป็นสมเด็จพระราชชนนีแห่งอิรักในรัชสมัยของพระเจ้าฟัยศ็อลที่ 2 แห่งอิรัก พระนางทรงเป็นสมเด็จพระราชินีพระองค์สุดท้ายแห่งอิรัก

**พระราชประวัติ**
เจ้าหญิงอะลียะฮ์ บินต์ อะลีประสูติในปีพ.ศ. 2454 ทรงดำรงพระอิศริยยศเป็น "เจ้าหญิงแห่งฮิญาซ" เป็นพระราชธิดาพระองค์ที่สองในสมเด็จพระเจ้าอาลี บิน ฮุซัยน์แห่งฮิญาซกับสมเด็จพระราชินีนาฟิสซา บินต์ อัลอิละฮ์ พระราชบิดาทรงเป็นกษัตริย์แห่งเฮแจซ แกรนด์ชะรีฟแห่งมักกะฮ์
ในวันที่ 25 มกราคม พ.ศ. 2477 ทรงอภิเษกสมรสกับพระเจ้าฆอซีแห่งอิรักและทรงดำรงพระอิศริยยศเป็น สมเด็จพระราชินีแห่งอิรัก มีพระโอรสร่วมกันหนึ่งพระองค์คือ พระเจ้าฟัยศ็อลที่ 2 แห่งอิรัก
ในที่สุดสมเด็จพระราชินีอะลียะฮ์ทรงจากพระเจ้าฆอซีไป เมื่อพระเจ้าฆอซีเสด็จสวรรคตจากอุบัติเหตุรถพระที่นั่งชนในวันที่ 4 เมษายน พ.ศ. 2482 นูรี อัสซะอีด นายกรัฐมนตรีซึ่งมีการสงสัยกันอย่างกว้างขวางว่ามีส่วนพัวพันในกรณีสวรรคตของพระเจ้าฆอซี ในพระราชพิธีฝังพระศพ ฝูงชนได้ตะโกนร้องว่า
ไฟล์:King Faisal II with his uncle and a governess.jpg|thumb|left|พระเจ้าฟัยศ็อลที่ 2 แห่งอิรักทรงฉายพระรูปร่วมกับสมเด็จพระราชชนนีอะลียะฮ์และมกุฎราชกุมารอับดัลอิละฮ์ พระมาตุลาและเป็นพระอนุชาในพระมารดา
นูรีถูกสงสัยว่าเขาได้รับพระราชเสาวนีย์จากสมเด็จพระราชินีอะลียะฮ์และเขาได้วางแผนกับเจ้าชายอับดัลอิละฮ์ พระอนุชาในพระราชินีเพื่อดำเนินการถอดถอนองค์กษัตริย์ นูรีได้สนับสนุนให้เจ้าชายอับดัลอิละฮ์ดำรงเป็นผู้สำเร็จราชการแทนพระองค์ในรัชกาลของพระเจ้าฟัยศ็อลที่ 2 แห่งอิรัก ผู้เป็นพระราชโอรสของพระเจ้าฆอซีซึ่งมีพระชนมายุเพียง 4 พรรษา ผู้สำเร็จราชการแทนพระองค์ใหม่ในขั้นต้นทรงหวั่นเกรงอำนาจอิทธิพลของนายกรัฐมนตรีนูรี พระเจ้าฟัยศ็อลที่ 2 พระโอรสของพระนางไม่ได้อภิเษกสมรส ส่งผลให้พระนางเป็นสมเด็จพระราชินีองค์สุดท้ายของอิรัก
สมเด็จพระราชชนนีอะลียะฮ์แห่งอิรักสิ้นพระชนม์ในวันที่ 21 ธันวาคม พ.ศ. 2493 ณ แบกแดด ประเทศอิรัก สิริพระชนมายุ 39 พรรษา

**รัชทายาท**
พระนางทรงอภิเษกสมรสกับพระเจ้าฆอซีแห่งอิรักและมีพระโอรส 1 พระองค์คือ

**ดูเพิ่ม**
 ราชอาณาจักรอิรัก- พระเจ้าฆอซีแห่งอิรัก- พระเจ้าฟัยศ็อลที่ 2 แห่งอิรัก- มกุฎราชกุมารอับดัลอิละฮ์แห่งอิรัก- นูรี อัสซะอีด

**อ้างอิง**
 http://en.wikipedia.org/wiki/Aliya_bint_Ali
อ
อ
อ
อ
หมวดหมู่:ราชวงศ์ฮัชไมต์
ยาชาเฉพาะที่

ยาชาเฉพาะที่ (local anesthetic, LA) เป็นยาที่ทำให้เกิดการหมดความรู้สึกเฉพาะที่ (local anesthesia) โดยทั่วไป จุดมุ่งหมายของยาชาประเภทนี้คือการทำให้เกิดอาการชาหรือระงับความเจ็บปวดที่เกิดขึ้นเฉพาะบริเวณที่ต้องการให้หมดความรู้สึก (local analgesic) เท่านั้น ดังนั้น บริเวณอื่นของร่างกายที่ไม่ได้รับยาชาเฉพาะที่ก็จะยังคงสามารถรับความรู้สึกได้ตามปกติ

**การทำงานของยาชา**
ออกฤทธิ์โดยยับยั้งการเปิดปิดของประตูโซเดียมไอออน (sodium voltage-gated ion channel) ทำให้ไม่สามารถสร้างกระแสประสาทได้ บริเวณนั้นๆจึงหมดความรู้สึก และเมื่อสิ้นสุดฤทธิ์ของยาชาก็จะสามารถกลับมามามีความรู้สึกได้ตามปกติ
หมวดหมู่:วิสัญญีวิทยา
หมวดหมู่:บทความยาที่ต้องการภาพประกอบ
เต่าคองู

เต่าคองู (Snake-necked turtle, Eastern snake-necked turtle, Common long-necked turtle; Chelodina longicollis) สัตว์เลื้อยคลานจำพวกเต่าชนิดหนึ่ง ในวงศ์เต่าคองู (Chelidae)
มีลักษณะเด่น คือ มีส่วนคอที่ยาวมากเหมือนงู หัวมีขนาดเล็ก ตากลมโต ขนาดโตเต็มที่กระดองยาว 30 เซนติเมตร อาศัยในน้ำตื้น ๆ หรือชายน้ำ จะไม่อยู่ห่างน้ำไปไกลเพราะคอที่ยาวจะทำให้การเคลื่อนไหวบนบกทำได้ไม่คล่องตัว ชอบความสะอาด มักจะหมอบราบกับพื้นท้องน้ำ และฝังตัวอยู่ในโคลนที่อ่อนนุ่ม กินอาหารจำพวกปลาหรือสัตว์น้ำชนิดต่าง ๆ ด้วยการดูดเข้าไปในปาก
พบกระจายพันธุ์บนเกาะปาปัวนิวกินีแถบทางใต้ของเกาะบริเวณช่องแคบทอเรส  และตามหนองบึงทั่วไปของออสเตรเลีย เต่าคองูมีอายุขัยโดยเฉลี่ย 17-50 ปี สืบพันธุ์โดยวางไข่ในเดือนพฤษภาคมและตอนปลายของฤดูฝน ฟักออกเป็นตัวในเดือนพฤศจิกายนหรือธันวาคม ลูกเต่าที่ฟักออกใหม่ มีความยาว 3.7 เซนติเมตร บนกระดองหลังมีจุดด่างสีน้ำตาลดำ
ไฟล์:Chelodina longicollis in Pata Zoo 1.jpg|thumb|220px|left|เต่าคองูในสวนสัตว์พาต้า
เต่าคองู เป็นสัตว์เลื้อยคลานอีกชนิดหนึ่งที่นิยมเลี้ยงกันเป็นสัตว์เลี้ยง และจัดแสดงตามสวนสัตว์

**อ้างอิง**

**แหล่งข้อมูลอื่น**
หมวดหมู่:สกุลเต่าคองู
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศออสเตรเลีย
เซลล์ชวานน์

เซลล์ชวานน์ (Schwann cell) ตั้งชื่อตามนักชีววิทยาชาวเยอรมัน เทโอดอร์ ชวานน์ เป็นเซลล์ค้ำจุน (เซลล์เกลีย) ในระบบประสาทรอบนอก (peripheral nervous system,PNS) มีหน้าที่เหมือนกับเซลล์โอลิโกเดนโดรไซต์ซึ่งพบในระบบประสาทส่วนกลางคือ สร้างเยื่อไมอีลินเพื่อห่อหุ้มแอกซอนของใยประสาท 
เซลล์ประสาท

**โอลิโกเดนโดรไซต์**
เซลล์ชวานน์แตกต่างจากโอลิโกเดนโดรไซต์ตรงที่ เซลล์ชวานน์ 1 เซลล์ สามารถหุ้มปลายประสาทได้เพียง 1 เซลล์เท่านั้น ขณะที่โอลิโกเดนโดรไซต์ 1 เซลล์ สามารถส่งระยางค์ไปหุ้มใยประสาทได้หลายแขนง

**อ้างอิง**
หมวดหมู่:ประสาทสรีรวิทยา
หมวดหมู่:เซลล์เกลีย
วาลีน

วาลีน (valine, VAL หรือ V) เป็นกรดอะมิโนชนิดที่จำเป็นต่อร่างกาย คือ ร่างกายไม่สามารถสร้างเองได้จำเป็นต้องได้รับจากอาหารที่รับประทานเข้าไป วาลีนมีสูตรโครงสร้างทางเคมีคือ HO2CCH(NH2)CH(CH3)2. 
วาลีน
thumb

**สมบัติ**
วาลีนมีสูตรโมเลกุลเป็น C5H11NO2 และจัดเป็นกรดอะมิโนชนิดที่ไม่ละลายน้ำและมีความหนาแน่นสูงกว่าน้ำ คือ 1.316 g/cm3 และมีจุดหลอมเหลวอยู่ที่ 298 องศาเซลเซียส สามารถพบได้ในอาหารหลายชนิดเช่น ปลา,เนื้อไก่,เมล็ดงา และถั่วเลนทิล เป็นต้น

**กรดอะมิโนจำเป็นชนิดอื่น**
 ไลซีน (lysine) - ลิวซีน (leucine) - ไอโซลิวซีน (isoleucine) - เมตไทโอนีน (methionine) - ฟีนิลอะลานีน (phenylalanine) - ทรีโอนีน (threonine) - ทริปโตแฟน (tryptophan) 
ในเด็กมีเพิ่มอีก 2 ตัว ดังนี้ - ฮีสติดีน  (histidine) - อาร์จินีน  (arginine) 

**อ้างอิง**
หมวดหมู่:กรดอะมิโน
หมวดหมู่:กรดอะมิโนโปรตีโนเจนิก
หมวดหมู่:กรดอะมิโนจำเป็น
หมวดหมู่:ประสาทสรีรวิทยา

หมวดหมู่:ระบบประสาท
หมวดหมู่:ประสาทวิทยาศาสตร์
หมวดหมู่:สรีรวิทยา
หมวดหมู่:จิตเวชศาสตร์
ไลซีน

ไลซีน (lysine, Lys, K) เป็นกรดอะมิโนชนิดหนึ่งซึ่งจัดเป็นกรดอะมิโนจำเป็น (essential amino acid) ที่ร่างกายไม่สามารถสังเคราะห์เองได้ จำเป็นต้องได้รับจากอาหาร มีสูตรโครงสร้างทางเคมีคือ HO2CCH (NH2) (CH2) 4NH2
กรดอะมิโนไลซีน
thumb

**สมบัติ**
ไลซีนมีสมบัติเป็นเบสเช่นเดียวกับอาร์จินีน (arginine) และฮิสติดีน (histidine) ภายในโครงสร้างประกอบด้วยหมู่อะมิโน 2 หมู่ และหมู่คาร์บอกซิลอีก 1 หมู่ มีสูตรโมเลกุลคือ C6H14N2O2 ไลซีนเป็นกรดอะมิโนจำเป็นที่ไม่สามารถสังเคราะห์ขึ้นได้ในร่างกายมนุษย์ แต่สำหรับพืชและแบคทีเรีย ไลซีนจะถูกสังเคราะห์ขึ้นจากกรดแอสปาร์ติก (aspartic acid) หรือ แอสปาร์เตท (aspartate)

**แหล่งอาหาร**
ไลซีนพบมากในเนื้อแดง, ปลาซาร์ดีน, ไข่, เนย, ถั่วและนม คนส่วนใหญ่ได้รับกรดอะมิโนปริมาณที่เพียงพอของนี้โดยการรับประทานอาหารที่มีโปรตีนสูง แต่บุคคลบางอย่างเช่นมังสวิรัติ นักเพาะกายหรือนักกีฬาอาจมีความเสี่ยงการขาดไลซีนได้ จึงควรรับประทานอาหารเสริมเพื่อให้ร่างกายได้รับกรดอะมิโนชนิดนี้อย่างเพียงพอ

**กรดอะมิโนจำเป็นชนิดอื่น**
 วาลีน (valine)- ลิวซีน (leucine)- ไอโซลิวซีน (isoleucine)- เมตไทโอนีน (methionine)- ฟีนิลอะลานีน (phenylalanine)- ทรีโอนีน (threonine)- ทริปโตแฟน (tryptophan)
ในเด็กมีเพิ่มอีก 2 ตัว ดังนี้- ฮีสติดีน (histidine)- อาร์จินีน (arginine)

**อ้างอิง**
หมวดหมู่:กรดอะมิโน
หมวดหมู่:กรดอะมิโนพื้นฐาน
หมวดหมู่:กรดอะมิโนโปรตีโนเจนิก
หมวดหมู่:กรดอะมิโนจำเป็น
ลิวซีน

ลิวซีน (leucine, Leu, L) คือกรดอะมิโนชนิดหนึ่งซึ่งจัดเป็นกรดอะมิโนจำเป็นที่ร่างกายไม่สามารถ สังเคราะห์ขึ้นเองได้ จึงต้องได้รับจากการรับประทานอาหาร มีสูตรโครงสร้างทางเคมีคือ HO2CCH(NH2)CH2CH(CH3)2
ลิวซีน
thumb

**สมบัติ**
ลิวซีนมีสูตรโมเลกุลคือ C6H13NO2 และมีความเป็นกรด ภายในโครงสร้างมีหมู่ฟังก์ชัน (functional group) ซึ่งประกอบด้วยหมู่อะมิโน 1 หมู่ และหมู่คาร์บอกซิลอีก 1 หมู่ มีมวลโมเลกุลเท่ากับ 131.17 g/mol

**แหล่งอาหาร**
อาหารที่พบกรดอะมิโนลิวซีนในปริมาณสูงได้แก่ ไข่, ถั่วเหลือง, ปลา, สาหร่าย เป็นต้น ร่างกายมนุษย์ไม่สามารถสังเคราะห์ได้ แต่สำหรับพืช ลิวซีนสามารถสังเคราะห์ได้จา กรดไพรูวิค (pyruvic acid)

**ประโยชน์**
ลิวซีนมีประโยชน์ในการช่วยควบคุมระดับน้ำตาลในเลือด, มีส่วนเกี่ยวข้องกับกระบวนการการเติบโตและซ่อมแซมส่วนที่สึกหรอของร่างกายอย่างเช่นกระดูก, ผิวหนัง และกล้ามเนื้อ นอกจากนี้ยังถูกใช้ในตับ, เนื้อเยื่อไขมัน (adipose tissue), และเนื้อเยื่อของกล้ามเนื้ออีกด้วย ในเนื้อเยื่อไขมันและกล้ามเนื้อ ลิวซีนจะมีการเปลี่ยนรูปไปเป็นสเตอรอล (sterol)

**กรดอะมิโนจำเป็นชนิดอื่น**
 วาลีน (valine) - ไลซีน (lycine) - ไอโซลิวซีน (isoleucine) - เมตไทโอนีน (methionine) - ฟีนิลอะลานีน (phenylalanine) - ทรีโอนีน (threonine) - ทริปโตแฟน (tryptophan) 
ในเด็กมีเพิ่มอีก 2 ตัว ดังนี้ - ฮีสติดีน  (histidine) - อาร์จินีน  (arginine)

**อ้างอิง**
หมวดหมู่:กรดอะมิโน
หมวดหมู่:กรดอะมิโนโปรตีโนเจนิก
หมวดหมู่:กรดอะมิโนจำเป็น
สหรัฐในโอลิมปิกฤดูร้อน 2012

สหรัฐอเมริกา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากสหรัฐอเมริกามีทั้งสิ้น 539 คน เข้าแข่งขันกีฬา 25 ชนิด โดยนักกีฬาชุดนี้ได้รับการคัดเลือกโดยคณะกรรมการโอลิมปิกแห่งสหรัฐอเมริกา (United States Olympic Committee)

**นักกีฬาที่ได้เหรียญรางวัล**
 *  นักกีฬาเข้าแข่งขันในรอบแรก แต่ไม่ถึงรอบชิงชนะเลิศ

**แบ่งตามชนิดกีฬา**

**แบ่งตามวัน**

**ผู้ได้รับเหรียญรางวัลมากกว่าหนึ่งเหรียญ**

**อ้างอิง**

**แหล่งข้อมูลอื่น**
   United States of America — สหรัฐอเมริกา date=2012-08-20 , จากเว็บไซด์อย่างเป็นทางการ  London2012.com date=2013-02-28 
หมวดหมู่:ชาติในโอลิมปิกฤดูร้อน 2012
ประเทศอุซเบกิสถานในโอลิมปิกฤดูร้อน 2012

สาธารณรัฐอุซเบกิสถาน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากสาธารณรัฐอุซเบกิสถานมีทั้งสิ้น 53 คน เข้าแข่งขันกีฬา 13 ชนิด

**เหรียญรางวัล**

**อ้างอิง**

**แหล่งข้อมูลอื่น**
   Uzbekistan — อุซเบกิสถาน date=2012-07-19 , จากเว็บไซด์อย่างเป็นทางการ  London2012.com date=2013-02-28 
อุซเบกิสถาน
อันดับย่อยเต่าคองู

อันดับย่อยเต่าคองู (Side-necked turtle) เป็นอันดับย่อยของสัตว์เลื้อยคลานในอันดับเต่า (Testudines) ใช้ชื่อวิทยาศาสตร์ว่า Pleurodira ซึ่งมีอยู่ด้วยกัน 2 อันดับ 
สำหรับเต่าที่อยู่ในอันดับย่อยนี้ จะมีลักษณะเด่น คือ สามารถที่จะหดหรือยืดหรือหันคอหรือหัวไปทางด้านข้างหรือในแนวราบของลำตัวได้ ซึ่งมีอยู่ด้วยกัน 3 วงศ์ ได้แก่- Chelidae - Pelomedusidae- Podocnemididae 
และที่สูญพันธุ์ไปแล้ว ได้แก่- Bothremydidae †- Dortokidae †- Eusarkiidae †- Propleuridae †
ซึ่งเต่าในวงศ์นี้ส่วนใหญ่ดำรงชีวิตและหากินในน้ำเป็นหลัก เนื่องจากส่วนหัวที่ยาวไม่สะดวกในการเคลื่อนไหวบนบก ปัจจุบันพบแพร่กระจายพันธุ์ในทวีปอเมริกาใต้, ปาปัวนิวกินี และออสเตรเลีย เป็นเต่าที่ถือกำเนิดมาแล้วเมื่อ 83 ล้านปีก่อน

**อ้างอิง**

**แหล่งข้อมูลอื่น**
หมวดหมู่:เต่า
หมวดหมู่:อันดับย่อยเต่าคองู
ประเทศบราซิลในโอลิมปิกฤดูร้อน 2012

ประเทศบราซิล เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม ถึง 12 สิงหาคม พ.ศ. 2555 ทีมนักกีฬาจากสาธารณรัฐอุซเบกิสถานมีทั้งสิ้น 265 คน เข้าแข่งขันกีฬา 24 ชนิด

**เหรียญรางวัล**

**แบ่งตามชนิดกีฬา**

**อ้างอิง**

**แหล่งข้อมูลอื่น**
   Brazil — บราซิล date=2013-01-04 , จากเว็บไซด์อย่างเป็นทางการ  London2012.com date=2013-02-28 
บราซิล
อันดับย่อยเต่า

อันดับย่อยเต่า (Turtle, Tortoise, Soft-shell turtle) เป็นอันดับย่อยของสัตว์เลื้อยคลานในอันดับเต่า (Testudines) ใช้ชื่อวิทยาศาสตร์ว่า Cryptodira
ลักษณะร่วมของเต่าในอันดับย่อยนี้ คือ สามารถยืดหรือหดหัวหรือส่วนคอเข้าไปในกระดองได้ แต่สามารถกระทำได้ในแนวดิ่งขึ้นลงหรือซ้อนทางด้านบนได้เท่านั้น ซึ่งเป็นลักษณะของเต่าส่วนใหญ่ แต่ก็มีบางวงศ์ที่ไม่สามารถทำเช่นนั้นได้ เนื่องจากมีส่วนหัวที่ใหญ่ ได้แก่

**การจำแนก**

**ที่ยังดำรงเผ่าพันธุ์อยู่**
 Carettochelyidae - Chelydridae- Cheloniidae- Dermatemydidae- Dermochelyidae- Emydidae- Geoemydidae- Kinosternidae- Platysternidae- Testudinidae- Trionychidae

**ที่สูญพันธุ์ไปแล้ว**
 Adocidae †- Baenidae †- Eurysternidae †- Haichemydidae †- Kallokibotiidae †- Lindholmemydidae †- Macrobaenidae †- Meiolaniidae †- Mongolochelyidae †- Neurankylidae †- Plesiochelyidae †- Pleurosternidae †- Protostegidae †- Sinemydidae †- Sinochelyidae †- Solemydidae †- Thalassemydidae †- Toxochelyidae †- Xinjiangchelyidae †

**อ้างอิง**

**แหล่งข้อมูลอื่น**
หมวดหมู่:เต่า
หมวดหมู่:อันดับย่อยเต่า
พฤหัสบายดี

พฤหัสบายดี  เป็นหนังสือการ์ตูนไทยแนวคอมมิค ซึ่งเป็นผลงานของ มุนินทร์ สายประสาท โดยสำนักพิมพ์ LET'Comic Thailand  เป็นเกี่ยวกับเรื่องราวของบุคคลในวัยต่างๆที่ต้องดำรงชีวิตเกี่ยวข้องกับวันพฤหัสบดี เช่น เด็กนักเรียนที่ต้องเรียนลูกเสือในวันพฤหัสบดี เด็กส่งฟิล์มที่ต้องนำฟิล์มภาพยนตร์ไปให้โรงหนังในวันพฤหัสบดีที่หนังเพิ่งเข้าฉาย 

**เนื้อเรื่องย่อ**
เรื่องราวของบุคคลในวัยต่างๆที่ต้องดำรงชีวิตเกี่ยวข้องกับวันพฤหัสบดี  (เด็กนักเรียนที่ต้องเรียนลูกเสือในวันพฤหัสบดี, เด็กส่งฟิล์มที่ต้องนำฟิล์มภาพยนตร์ไปให้โรงหนังในวันพฤหัสบดีที่หนังเพิ่งเข้าฉาย,  เด็กนักเรียนที่เขียนคำว่า "พฤหัสบดี" ผิด และพิธีวันไหว้ครู ) 

**อ้างอิง**

**แหล่งข้อมูลอื่น**
เว็บไซต์อย่างเป็นทางการ
หมวดหมู่ : การ์ตูนไทย
หมวดหมู่:นางบำเรอ

หมวดหมู่:การค้ามนุษย์
หมวดหมู่:อาชญากรรมสงครามโลกครั้งที่สอง
หมวดหมู่:ประวัติศาสตร์ญี่ปุ่น
หมวดหมู่:การค้าประเวณีในประเทศญี่ปุ่น
หมวดหมู่:จีนในสงครามโลกครั้งที่สอง
หมวดหมู่:เกาหลีภายใต้การปกครองของญี่ปุ่น
หมวดหมู่:ไต้หวันภายใต้การปกครองของญี่ปุ่น
หมวดหมู่:อาชญากรรมสงครามของญี่ปุ่น
ทรีโอนีน

ทรีโอนีน (Threonine, Thr, T) คือ กรดอะมิโนชนิดหนึ่งซึ่งจัดเป็นกรดอะมิโนจำเป็น ร่างกายไม่สามารถสังเคราะห์กรดอะมิโนชนิดนี้ได้ จึงจะต้องได้รับจากการรับประทานอาหาร มีสูตรโครงสร้างทางเคมีคือ HO2CCH(NH2)CH(OH)CH3
ทรีโอนีน
thumb

**สมบัติ**
ทรีโอนีนมีสูตรโมเลกุล คือ C4H9NO3 และมีมวลโมเลกุลเท่ากับ 119.12 g/mol ในโครงสร้างประกอบด้วยหมู่ฟังชั้นต่างๆได้แก่หมู่ไฮดรอกซิล 1 หมู่, หมู่อะมิโน 1 หมู่ และหมู่คาร์บอกซิล 1 หมู่ 

**การสังเคราะห์**
มนุษย์ไม่สามารถสังเคราะห์กรดอะมิโนชนิดนี้ได้ แต่ในพืช ทรีโอนีนจะถูกสังเคราะห์มาจากกรดแอสปาร์ติค โดยผ่าน α-aspartyl-semialdehyde และ โฮโมเซอรีน (homoserine) โดยเอนไซม์ที่เกี่ยวข้องในกระบวนการการสังเคราะห์ทรีโอนีนได้แก่- aspartokinase- ß-aspartate semialdehyde dehydrogenase- homoserine dehydrogenase- homoserine kinase- threonine synthase.

**ประโยชน์**
ทรีโอนีนมีส่วนช่วยในการป้องกันการสร้างไขมันในเลือด ช่วยให้เอนไซม์ในระบบย่อยอาหารทำงานอย่างมีประสิทธิภาพ ช่วยในการเผาผลาญอาหารในร่างกายและยังช่วยส่งเสริมการดูดซึมอาหารอีกด้วย

**กรดอะมิโนจำเป็นชนิดอื่น**
 วาลีน (valine) - ลิวซีน (leucine) - ไอโซลิวซีน (isoleucine) - เมตไทโอนีน (methionine) - ฟีนิลอะลานีน (phenylalanine) - ไลซีน (lysine) - ทริปโตแฟน (tryptophan) 
ในเด็กมีเพิ่มอีก 2 ตัว ดังนี้ - ฮีสติดีน  (histidine) - อาร์จินีน  (arginine)

**อ้างอิง**

**ข้อมูลเพิ่มเติม**
ทรีโอนีน date=2012-07-15 
หมวดหมู่:กรดอะมิโน
หมวดหมู่:กรดอะมิโนโปรตีโนเจนิก
หมวดหมู่:กรดอะมิโนจำเป็น
วัดสันกู่

วัดสันกู่  ตั้งอยู่ที่บ้านโป่งสลี เลขที่ 40  หมู่ที่  1  ตำบลโรงช้าง  อำเภอป่าแดด 
จังหวัดเชียงราย  เดิมเป็นวัดร้าง  ชาวบ้านเรียกว่า(ลอมกู่หรือวัดสันกู่)  สร้างมาในสมัยใดและใครเป็นผู้สร้าง  ไม่มีใครทราบมีหลักฐานที่ปรากฏเหลือไว้คือ  เสาหิน  อิฐแบบโบราณ และพระพุทธรูปปางมารวิชัยขนาดหน้าตักกว้าง  3  ศอก  แกะสลักด้วยหินทรายแดง  1  องค์  ประดิษฐานตั้งอยู่บนเนินซากฐานเจดีย์เก่าก่อด้วยอิฐแบบโบราณ จึงสันนิษฐานว่าวัดนี้อาจจะสร้างในสมัยที่พม่าปกครองล้านนาประมาณปี พ.ศ. 2101 เพราะได้นำอิฐให้กรมศิลปกรได้ ตรวจสอบและได้สันนิษฐานว่าประมาณ 400-500ปี ต่อมาในปี พ.ศ.  2531  บ้านโป่งได้แยกหมู่บ้านใหม่  และได้ตั้งชื่อหมู่บ้านใหม่นี้ว่าบ้านโป่งสลี  พอแยกหมู่บ้านแล้ว  นายสุคำ  โกษา  ซึ่งเป็นผู้ใหญ่บ้านในขณะนั้น  ก็ได้พาชาวบ้านโป่งสลี  ได้ร่วมกันบูรณะวัดสันกู่ร้างซึ่งเป็นวัดร้างที่ตั้งอยู่ทางทิศเหนือ  ของหมู่บ้านให้เป็นที่พักสงฆ์มีพระสงฆ์มาอยู่จำพรรษา และได้ตั้งชื่อที่พักสงฆ์ว่าวัดโป่งสลี  
ตามชื่อของหมู่บ้านตั้งแต่วันที่ 17 เมษายน พ.ศ. 2531 เป็นต้นมา จนถึงเดือน เมษายน  พ.ศ.  2553  ซึ่งทางวัดโป่งสลีได้จัดเข้าปฏิบัติธรรมรุกขมูลกรรมขึ้น  และได้มีพระเถระผู้ใหญ่ที่มาร่วมปฏิบัติธรรมกล่าวกับ พระสมชาย สุทฺธิมโน  ซึ่งเป็นพระที่จำพรรษาอยู่วัดโป่งสลีว่า ชื่อวัดโป่งสลีมันสั้นไปและไม่ได้ความหมายที่ดี  จึงแนะนำให้เติมคำว่า “ชัย”  ต่อท้ายจึงได้ชื่อว่า
วัดโป่งสลีชัย  และมีความหมายดีจึงแปลได้ว่า วัดที่เป็นดินโป่งมีต้นศรีหรือต้นโพธิ์แห่งชัยชนะ  แห่งการชนะ  คำว่าชัยชนะในที่นี้หมายถึงชัยชนะกิเลสหรือชัยชนะอุปสรรค์ต่างๆเป็นต้น  จึงได้ชื่อว่าวัดโป่งสลีชัย ต่อมาเมื่อวันที่ 14 เดือน กรกฎาคม  พ.ศ. 2555 เลขานุการเจ้าคณะหนเหนือ
วัดปากน้ำได้มาดูวัด เพื่อนำข้อมูลไปรายงาน มหาเถรสมาคมได้มีมติยกวัดสันกู่ร้างให้เป็นวัดที่มีพระภิกษุสงฆ์ จำพรรษา อย่างถูกต้องตามกฎหมาย จึงให้ชื่อวัดสันกู่ ตามชื่อเดิม ความหมายของคำว่าวัด สันกู่ คือ  สัน แปลว่า ที่สูง กู่ แปลว่า ธาตุเจดีย์ที่บรรจุพระพุทธรูป หรือที่บรรจุพระบรมสาริริกธาตุ ที่เราชาวพุทธเชื่อว่าเป็นของสูง และยืดถือสักการบูชา 
จึงได้ชื่อว่าวัดสันกู่  มาจนถึงทุกวันนี้ๆ
โป่งสลี
หมวดหมู่:สิ่งก่อสร้างในอำเภอป่าแดด
ฟีนิลอะลานีน

ฟีนิลอะลานีน (phenylalanine, สัญลักษณ์: Phe, F) คือกรดอะมิโนชนิดหนึ่งที่จัดเป็นกรดอะมิโนจำเป็น เนื่องจากร่างกายไม่สามารถสังเคราะห์เองได้ กรดอะมิโนชนิดนี้จึงต้องได้รับจากอาหาร ฟีนิลอะลานีนมีสูตรโครงสร้างทางเคมีคือ C6H5CH2CH(NH2)COOH

**สมบัติ**
ฟีนิลอะลานีนมีสูตรโมเลกุลคือ 2 และมีมวลโมเลกุลเท่ากับ 165.19 g/mol ในโครงสร้างประกอบด้วยหมู่ฟังก์ชันได้แก่หมู่ฟีนิล ซึ่งเป็นวงอะโรมาติคคาร์บอน 1 หมู่, หมู่อะมิโน 1 หมู่ และหมู่คาร์บอกซิล 1 หมู่

**ประโยชน์**
เนื่องจากร่างกายยังสามารถเปลี่ยนฟีนิลอะลานีนให้กลายเป็นกรดอะมิโนที่มีชื่อว่าไทโรซีนได้ โดยไทโรซีนเป็นกรดอะมิโนที่มีความสำคัญในการสังเคราะห์ฮอร์โมนหลายชนิด เช่น เอพิเนฟรีน (epinephrine), นอร์เอพิเนฟรีน (norepinephrine) และไทรอยด์ฮอร์โมน (thyroid hormone) และเนื่องจากการที่ฮอร์โมนเอพิเนฟรินเป็นฮอร์โมนที่ส่งผลต่ออารมณ์ ถ้าหากร่างกายขาดฟีนิลอะลานีนก็จะทำให้เกิดอาการสับสน หดหู่ ขาดความกระปรี้กระเปร่า มีปัญหาเรื่องความจำ เป็นต้น

**กรดอะมิโนจำเป็นชนิดอื่น**
 วาลีน (valine)- ลิวซีน (leucine)- ไอโซลิวซีน (isoleucine)- มีไธโอนีน (methionine)- ทรีโอนีน (threonine)- ไลซีน (lysine)- ทริปโตเฟน (tryptophan)
ในเด็กมีเพิ่มอีก 2 ตัว ดังนี้- ฮิสทิดีน  (histidine)- อาร์จินีน  (arginine)

**อ้างอิง**

**แหล่งข้อมูลอื่น**
หมวดหมู่:ผลิตผลจากสัตว์
หมวดหมู่:กรดอะมิโน
หมวดหมู่:กรดอะมิโนโปรตีโนเจนิก
หมวดหมู่:กรดอะมิโนจำเป็น
วงศ์ใหญ่ตะพาบและเต่าจมูกหมู

วงศ์ใหญ่ตะพาบและเต่าจมูกหมู (Soft-shell turtle, Pignose turtle) เป็นวงศ์ใหญ่ของสัตว์เลื้อยคลานในอันดับเต่า (Testudines) ในอันดับย่อย Cryptodira ใช้ชื่อวิทยาศาสตร์ว่า Trionychia หรือ Trionychoidea 
เป็นเต่าที่มีกระดองแบนราบ ตีนทั้ง 4 ข้าง เป็นใบพาย ใช้สำหรับว่ายน้ำได้ดี มีจมูกแหลมยาว เพราะเป็นเต่าที่อาศัยและหากินในน้ำเป็นหลัก จะขึ้นมาบนบกก็ต่อเมื่ออาบแดดหรือวางไข่ในตัวเมียเท่านั้น กระจายพันธุ์ทั้งในทวีปเอเชีย, แอฟริกา, อเมริกาเหนือ และโอเชียเนีย
ปัจจุบัน มีเพียง 2 วงศ์ รวมกันแล้วประมาณ 14 สกุล คือ
*Carettochelyidae
*Trionychidae
และที่สูญพันธุ์ไปแล้ว ได้แก่
*Adocidae †

**อ้างอิง**

**แหล่งข้อมูลอื่น**
หมวดหมู่:อันดับย่อยเต่า
หมวดหมู่:วงศ์ใหญ่ตะพาบและเต่าจมูกหมู
รายชื่อนิตยสารในประเทศลาว

นี่คือ รายชื่อนิตยสารในประเทศลาว

**อาชีพและทำมาหากิน**
 108 JOB MAGAZINE (นิตยสาร 108 อาชีพ) เป็นนิตยสารที่มีสาระเรื่องงาน อาชีพ    

**แฟชั่น**
 KUANJAI MAGAZINE (นิตยสารขวัญใจ) เป็นนิตยสารแฟชั่น  

**วัยรุ่น**
 LAOTEEN'S MAGAZINE วารสารวัยหนุ่มสาว นิตยสารวัยรุ่น  

**ธุรกิจ**
 LIFE & BUSINESS MAGAZINE (นิตยสารไลฟ์ แอนด์บิสซิเนส) เป็นนิตยสารธุรกิจ  - TARGET MAGAZINE (นิตยสารทาร์เก็ต) เป็นนิตยสารธุรกิจ 

**ปกิณกะ**
 MAHASON MAGAZINE - MUONG LAO MAGAZINE (นิตยสารเมืองลาว)   - SAYO LAO MAGAZINE (นิตยสารเซโย) เป็นนิตยสารธุรกิจ, ท่องเที่ยว และไลฟ์สไตล์  Business, Travel & Lifestyle Magazine in Lao PDR  - SABAIDEE MAGAZINE (นิตยสารสบายดี)   - UPDATE MAGAZINE (นิตยสารอัปเดต)

**ทำเนียบนิตยสาร**
 ทำเนียบรายชื่อนิตยสารในประเทศลาว

**ดูเพิ่ม**
 รายชื่อหนังสือพิมพ์ในประเทศลาว

**อ้างอิง**

หมวดหมู่:รายชื่อเกี่ยวกับประเทศลาว
วงศ์ย่อยตะพาบหับ

วงศ์ย่อยตะพาบหับ (Flap-shelled turtle; Cyclanorbinae) เป็นวงศ์ย่อยของสัตว์เลื้อยคลานในอันดับเต่า ในวงศ์ Trionychidae หรือตะพาบ
ลักษณะโดยรวมของตะพาบในวงศ์ย่อยนี้คือ กระดูกฮัยโปพลาสทรอนเชื่อมรวมกับกระดองท้อง และกระดองท้องมีแผ่นกระดูกบริเวณต้นขา มีขนาดกระดองตั้งแต่ 30-60 เซนติเมตร จึงจัดเป็นตะพาบขนาดเล็ก อาศัยอยู่ในน้ำจืดและหากินตามพื้นล่างของแหล่งน้ำ ว่ายน้ำเพื่อเสาะแสวงหาอาหารหรือฝังตัวอยู่ในโคลนเพื่อรอเหยื่อให้เข้ามาใกล้ กินได้ทั้งสัตว์มีกระดูกสันหลัง เช่น ปลา และสัตว์ไม่มีกระดูกสันหลัง เช่น กุ้ง, ปู หรือหอย
พบกระจายพันธุ์ตั้งแต่แถบซาฮาราและแอฟริกาตะวันออกเฉียงเหนือ และอนุทวีปอินเดีย สำหรับในประเทศไทยมีตะพาบในวงศ์ย่อยนี้เพียงชนิดเดียว คือ ตะพาบหับพม่า 

**สกุล**
วงศ์ย่อยตะพาบหับแบ่งออกเป็นสามสกุลดังนี้
*Cyclanorbis small|Gray, 1845
*Cycloderma small|W. Peters, 1854
*Lissemys small|M.A. Smith, 1931
และยังมีหนึ่งสกุลก่อนประวัติศาสตร์ที่สูญพันธุ์ ซึ่งรู้จักจากส่วนที่เหลือของฟอสซิลเป็น: Nemegtemys small|Danilov et al., 2014 จากมองโกเลียในยุคครีเทเชียส

**อ้างอิง**

**อ่านเพิ่ม**
Lydekker R (1889). Catalogue of the Fossil Reptilia and Amphibia in the British Museum (Natural History). Part III. Containing the Order Chelonia. London: Trustees of the British Museum (Natural History). (Taylor and Francis, printers). xviii + 239 pp. (Cyclanorbinae, new subfamily, p. x).

**แหล่งข้อมูลอื่น**
หมวดหมู่:วงศ์ตะพาบ
หมวดหมู่:วงศ์ย่อยตะพาบหับ
วงศ์ย่อยตะพาบ

วงศ์ย่อยตะพาบ (Soft-shelled turtle) เป็นวงศ์ย่อยของสัตว์เลื้อยคลานในอันดับเต่า ในวงศ์ใหญ่ Trionychidae หรือ ตะพาบ ใช้ชื่อวิทยาศาสตร์ว่า Trionychinae
ลักษณะโดยรวมของตะพาบในวงศ์ย่อยนี้ คือ กระดูกฮัยโปพลาสทรอนไม่เชื่อมรวมกับกระดองท้อง และกระดองท้องไม่มีแผ่นกระดูกบริเวณต้นขา มีขนาดตั้งแต่ความยาวกระดองประมาณ 20-25 เซนติเมตร ไปจนถึง 1.5 เมตร หรือเกือบ ๆ 2 เมตร น้ำหนักนับร้อยกิโลกรัม มีพฤติกรรมหากินและอาศัยอยู่ในบริเวณพื้นท้องน้ำ ว่ายน้ำเพื่อแสวงหาอาหาร เนื่องจากมีลำตัวแบนราบจึงว่ายน้ำได้ดี หรืออาจใช้วิธีการฝังตัวอยู่ใต้โคลนหรือทรายใต้พื้นน้ำเพื่อรอเหยื่อเข้ามาใกล้ บางครั้งอาจฝังตัวในแหล่งน้ำตื้นแล้วโผล่มาแค่ส่วนปลายหัวเพื่อหายใจรวมทั้งใช้ผิวหนังแลกเปลี่ยนแก๊สได้ อาศัยอยู่ในแหล่งน้ำขนาดใหญ่ เช่น แม่น้ำ, ทะเลสาบ, คลอง มีเพียงชนิดเดียวเท่านั้นที่พบอาศัยอยู่ในลำธารบนภูเขาด้วย แพร่กระจายพันธุ์ตั้งแต่ทวีปอเมริกาเหนือ, แอฟริกากลางไปจนถึงแอฟริกาตะวันตก, ทางใต้ของเอเชียไปจนถึงญี่ปุ่น และเกาะนิวกินี

**การจัดอันดับ**
วงศ์ย่อยนี้แบ่งออกเป็น 11 สกุล ดังนี้:
*Amyda
*Apalone
*Axestemys 
*Chitra
*Dogania
*Drazinderetes
*Gobiapalone 
*Khunnuchelys 
*Murgonemys 
*Nilssonia
*Oliveremys 
*Palea
*Palaeoamyda
*Pelochelys
*Pelodiscus
*Rafetoides (nomen dubium)
*Rafetus
*Trionyx

**อ้างอิง**

**แหล่งข้อมูลอื่น**
หมวดหมู่:วงศ์ตะพาบ
หมวดหมู่:วงศ์ย่อยตะพาบ
ตัวฉันกับวันสิ้นโลก

ตัวฉันกับวันสิ้นโลก หรือ จินรุอิ วะ ซุอิไตชิมะชิตะ (Jinrui wa Suitaishimashita, Humanity Has Declined แปลเป็นภาษาไทยว่า การเสื่อมโทรมของมนุษยชาติ) หรือเรียกโดยย่อว่า จินไต (Jintai) เป็นนวนิยายญี่ปุ่นแนวเสียดสีสังคม ประพันธ์โดยโรมิโอะ ทะนะกะ โดยมีเรื่องราวเกี่ยวกับมนุษยชาติในยุคที่เสื่อมถอย กับการใช้ชีวิตร่วมกับมนุษย์กลุ่มใหม่ผู้ปกครองดินแดนในยุคนั้นที่เรียกกันว่า "เหล่าภูต" ปัจจุบันตีพิมพ์ออกมาแล้ว 11 เล่ม
แต่เดิม นวนิยายเรื่องนี้วาดภาพประกอบโดยโทะรุ ยะมะซะกิสำหรับ 6 เล่มแรก แต่ในปี พ.ศ. 2554 ซุนะโฮะ โทะเบะ ได้มารับหน้าที่วาดภาพประกอบแทน และมีการตีพิมพ์ 6 เล่มแรกที่ใช้ภาพประกอบของสุนะโฮะใหม่ทั้งหมด นอกจากนี้ยังมีมังงะอีก 2 ภาค และภาพยนตร์การ์ตูนโทรทัศน์อีกด้วย
ในประเทศไทย นวนิยายตัวฉันกับวันสิ้นโลกถือลิขสิทธิ์โดยสำนักพิมพ์เซนชู พับลิชชิ่ง และได้วางจำหน่ายแล้ว 6 เล่ม ส่วนภาพยนตร์การ์ตูนโทรทัศน์ถือลิขสิทธิ์โดยบริษัททีไอจีเอ วางจำหน่ายในรูปแบบดีวีดี

**เนื้อเรื่องย่อ**
โลกในยุคอนาคตอีกหลายศควรรษข้างหน้า ที่มนุษยชาตินั้นอยู่ในภาวะเสื่อมถอย ตัวเอก สาวน้อยผู้ทำงานเป็นอนุญาโตตุลาการระดับชาติ หรือ คนกลาง ให้กับองค์การสหประชาชาติ ผู้มีหน้าที่ไกล่เกลี่ยระหว่าง มนุษย์ที่ยังคงหลงเหลืออยู่เพียงน้อยนิด กับ มนุษยชาติกลุ่มใหม่ที่ขึ้นมาปกครองโลก "เหล่าภูต" สิ่งมีชีวิตที่มีความสูงเพียง 10 เซนติเมตร ที่เธอเลือกมาทำงานด้านนี้เพราะคิดว่าเป็นงานที่ไม่ลำบากมาก ใคร ๆ ก็สามารถทำได้เพราะเป็นงานง่าย ๆ แม้แต่จะเป็นปู่ของเธอที่อายุมากแล้วก็ตาม แต่เมื่อเธอได้มาเจอกับเหล่าภูตตัวเป็น ๆ เธอก็พบว่าไม่ใช่เรื่องง่ายเอาเสียเลยที่จะรับหน้าที่นี่

**ตัวละครหลัก**
(จากซ้าย) ตัวเอก วาย คุณผู้ช่วย และคุณปู่ รายล้อมไปด้วยเหล่าภูต
 ตัวเอก (Shujinkō)
 ให้เสียงโดย: ไม นะกะฮะระ
 ตัวละครเอกของเรื่อง เรียกแทนตัวว่า "ฉัน" เป็นอนุญาโตตุลาการประจำหมู่บ้านคุสุโนกิ ผู้มีหน้าที่ในการเกลี่ยไกล่และเป็นสื่อกลางระหว่างมนุษย์และเหล่าคุณภูต
 คุณปู่ (Sofu)
 ให้เสียงโดย: อุนโช อิชิสึกะ
 ปู่ของตัวเอก หัวหน้าสำนักงานคณะอนุญาโตตุลาการประจำหมู่บ้านคุสุโนกิ
 ผู้ช่วย (Joshu-san)
 เด็กชายที่แทบไม่เคยพูด ทำหน้าที่เป็นผู้ช่วยของตัวเอก
 คุณภูต (Yōsei-san)
 ให้เสียงโดย: ยูมิโกะ โคบายาชิ, ซายากะ อาโอกิ, ซาโตมิ อาเคะซากะ, โนโซมิ ซาซากิ, ฮิซาโกะ คาเนะโมโตะ
 

**แหล่งข้อมูลอื่น**
 date=20120917174145 

**รายการอ้างอิง**
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:มังงะในนิตยสารโชเน็งซันเดย์
หมวดหมู่:มังงะของสำนักพิมพ์โชงากูกัง
หมวดหมู่:มังงะที่ตีพิมพ์ในปี พ.ศ. 2555
หมวดหมู่:อนิเมะที่ออกฉายในปี พ.ศ. 2555
หมวดหมู่:นิตยสารแบ่งตามประเทศ

หมวดหมู่:นิตยสาร
หมวดหมู่:หมวดหมู่แบ่งตามประเทศ
หมวดหมู่:สื่อมวลชนแบ่งตามประเทศและชนิด
หมวดหมู่:นิตยสารในประเทศลาว

หมวดหมู่:นิตยสารแบ่งตามประเทศ
หมวดหมู่:สิ่งพิมพ์ลาว
หมวดหมู่:สื่อมวลชนในประเทศลาว
การอดอาหาร

การอดอาหาร (fasting) หมายถึง พฤติการณ์การละเว้นจากอาหาร เครื่องดื่ม หรือทั้งอาหารและเครื่องดื่มบางส่วนหรือทั้งหมด เป็นระยะเวลาหนึ่ง การอดแบบสมบูรณ์ (absolute fast) ตามปกตินิยามว่า เป็นวิรัติจากอาหารและของเหลวเป็นระยะเวลาตามที่กำหนด โดยปกติมักเป็นหนึ่งวัน หรืออาจนานได้หลายวัน การอดอาหารแบบอื่นอาจเป็นเพียงการจำกัดบางส่วน คือ เฉพาะอาหารหรือสสารชนิดใดชนิดหนึ่งอย่างเจาะจง การอดอาหารอาจยังมีการเว้นระยะในธรรมชาติ
ในบริบททางสรีรวิทยา การอดอาหารอาจหมายถึง 
*(1) สถานะเมแทบอลิซึมของบุคคลซึ่งไม่ได้ทานอาหารข้ามคืน 
*(2) สถานะเมแทบอลิซึมหลังการย่อยและดูดซึมอาหารหลังมื้ออาหารอย่างสมบูรณ์ การปรับแก้ทางเมแทบอลิซึมหลายอย่างเกิดขึ้นระหว่างการอดอาหาร และมีการใช้แบบทดสอบวินิจฉัยบางอย่างเพื่อกำหนดสถานะการอดอาหาร ตัวอย่างเช่น มีการสันนิษฐานว่า บุคคลอดอาหารหลังผ่านไป 8-12 ชั่วโมง การเปลี่ยนแปลงทางเมแทบอลิซึมต่อสถานะอดอาหารเริ่มหลังการดูดซึมมื้ออาหาร (ธรรมดา 3-5 ชั่วโมงหลังมื้ออาหาร) 
*(3) การอดอาหารวินิจฉัย (diagnostic fast) หมายถึง การอดอาหารเป็นเวลานาน (ตั้งแต่ 8-72 ชั่วโมงขึ้นอยู่กับอายุ) ที่ถูกควบคุมภายใต้การสังเกตเพื่อสืบหาปัญหา โดยทั่วไปมักเป็นภาวะน้ำตาลในเลือดต่ำ ท้ายที่สุด มีการแนะนำว่า การอดอาหารยาวออกไปเป็นการบำบัดสภาวะหลายอย่างโดยผู้เชี่ยวชาญด้านสุขภาพในวัฒนธรรมส่วนใหญ่ มาตั้งแต่อดีตถึงปัจจุบัน
หมวดหมู่:โภชนาการ
หมวดหมู่:การอดอาหาร
หมวดหมู่:สารอาหาร
หมวดหมู่:พรตนิยม
หมวดหมู่:พฤติกรรมการกิน
หมวดหมู่:พฤติกรรมและประสบการณ์ทางศาสนา
สัตว์เคี้ยวเอื้อง

สัตว์เคี้ยวเอื้อง (ruminant) เป็นสัตว์เลี้ยงลูกด้วยน้ำนมในอันดับ Artiodactyla ซึ่งย่อยอาหารที่ประกอบด้วยพืชเป็นหลัก โดยเริ่มจากการย่อยให้นุ่มก่อนในกระเพาะอาหารส่วนแรกของสัตว์นั้น ซึ่งเป็นการกระทำของแบคทีเรียเป็นหลัก แล้วจึงสำรอกเอาอาหารที่ย่อยแล้วครึ่งหนึ่งออกมา เรียกว่า เอื้อง (cud) ค่อยเคี้ยวอีกครั้ง ขบวนการเคี้ยวเอื้องอีกครั้งเพื่อย่อยสลายสารที่มีอยู่ในพืชและกระตุ้นการย่อยอาหารนี้ เรียกว่า "การเคี้ยวเอื้อง" (ruminating) 
มีสัตว์เคี้ยวเอื้องอยู่ราว 150 สปีชีส์ ซึ่งมีทั้งสัตว์เลี้ยงและสัตว์ป่า สัตว์เลี้ยงลูกด้วยนมที่เคี้ยวเอื้องมีทั้งปศุสัตว์ แพะ แกะ ยีราฟ ไบซัน กวางมูส กวางเอลก์ ยัค กระบือ กวาง อูฐ อัลปากา ยามา แอนทิโลป พรองฮอร์น และนิลกาย ในทางอนุกรมวิธาน อันดับย่อย Ruminanti มีสัตว์ทุกสปีชีส์ที่กล่าวมาข้างต้น ยกเว้นอูฐ ลามาและอัลปากา ซึ่งอยู่ในอันดับย่อย Tylopoda ดังนั้น คำว่า "สัตว์เคี้ยวเอื้อง" จึงมิได้มีความหมายเหมือนกับ Ruminantia คำว่า "ruminant" มาจากภาษาละตินว่า ruminare หมายถึง "ไตร่ตรองถี่ถ้วนอีกครั้ง" (to chew over again)

**อ้างอิง**
หมวดหมู่:สัตว์เลี้ยงลูกด้วยน้ำนม
หมวดหมู่:สัตว์กินพืช
หมวดหมู่:สัตว์เคี้ยวเอื้อง
เชฟรอน (สัญลักษณ์)

โล่ที่มีสัญลักษณ์เชฟรอน
สัญลักษณ์เชฟรอนในป้ายจราจร
เชฟรอน (chevron, เดิมมักใช้ว่า cheveron) เป็นสัญลักษณ์รูปตัววี หรือลูกศร พบเจอได้ในสัญลักษณ์ของเครื่องแบบ ทหาร หรือตำรวจ บอกถึงระดับขั้น โดยสัญลักษณ์เชฟรอนยังมีการใช้สำหรับป้ายจราจร บอกทางในเฉพาะบริเวณทางโค้ง

**ประวัติศาสตร์โบราณ**
เครื่องหมายรูปตัววี ปรากฏอยู่บนเครื่องปั้นดินเผาและหินสลักทั่วโลกโบราณ ถือได้ว่าเป็นสัญลักษณ์ที่เก่าแก่ที่สุดในประวัติศาสตร์มนุษย์ โดยมีเครื่องหมายรูปตัววีปรากฏให้เห็นตั้งแต่ยุคหินช่วงต้น (สหัสวรรษที่ 6 ถึง 5 ก่อนคริสตกาล ) ซึ่งเป็นหนึ่งในสัญลักษณ์ของวินชาวัฒนธรรมวินชาที่เป็นเจ้าของสัญลักษณ์ดังกล่าวดูเหมือนจะใช้เครื่องหมายรูปตัววีเป็นส่วนหนึ่งของ การเขียนต้นแบบสำหรับที่ใหญ่กว่า แทนที่จะใช้เพื่อตราสัญลักษณ์หรือเพื่อการตกแต่ง และไม่มีใครรู้ว่าได้ส่งต่อสัญลักษณ์ดังกล่าวไปยังวัฒนธรรม อื่น ใน เวลาต่อมา
ตัวอย่างที่ค่อนข้างใหม่จำนวนมากปรากฏตั้งแต่ประมาณ 1800 ปีก่อนคริสตกาลเป็นต้นมา เริ่มต้นจากการกู้ซากเครื่องปั้นดินเผาจากพระราชวังโนซอสบนเกาะครีต ในประเทศ กรีกในปัจจุบัน นอกจากนี้ราชอาณาจักรเคอร์มาแห่งนูเบียยังผลิต เครื่องปั้นดินเผาที่มีลวดลายตกแต่งแค่ลวดลายเรขาคณิต เช่น ลายเชฟรอน

**ตราประจำตระกูล**
เชฟรอนเป็นรูปแบบหนึ่งของตราประจำตระกูล ซึ่งเป็นรูปทรงเรขาคณิตที่เรียบง่ายและเป็นพื้นฐานของตราประจำตระกูล ต่างๆ เชฟรอนสร้างขึ้นโดยเลือกมุมที่ดูสวยงาม เช่นมุมทองหรือมุมอื่นๆ ตามที่ศิลปินต้องการ เชฟรอนสามารถปรับเปลี่ยนได้หลายรูปแบบรวมถึงการกลับด้าน
เครื่องหมายเชฟรอนปรากฏให้เห็นในช่วงต้นของประวัติศาสตร์ตราประจำตระกูล โดยเฉพาะในนอร์มังดีในสแกนดิเนเวียเครื่องหมายเชฟรอนเรียกว่าสปาร์ตัวอย่างแรกๆ ปรากฏอยู่ในตราประจำตระกูลของอาร์ม็อง เดสมอนด์ลี

**ยศทหาร**
ตามธรรมเนียมของยุโรปตะวันตก เครื่องหมายเชฟรอนใช้เป็นเครื่องหมายยศของนายทหารชั้นประทวนหรือนายทหารยศรอง ซึ่งแตกต่างกันไปตามประเทศ การใช้เครื่องหมายนี้ได้กลายเป็นบรรทัดฐานทั่วโลก แต่ก็มีข้อยกเว้นหลายประการที่ใช้เครื่องหมายอื่นๆ เช่น แถบหรือดาวแทน
หลายประเทศ เช่น ฝรั่งเศสและอิตาลี ใช้เครื่องหมาย chevrons อย่างเป็นทางการ หรือในภาษาพูด chevrons จะ "ชี้ขึ้น" ประเทศอื่นๆ หลายประเทศ เช่นประเทศเครือจักรภพ ส่วนใหญ่ ใช้เครื่องหมาย chevrons แบบกลับหัว หรือในภาษาพูด chevrons จะ "ชี้ลง"

**อ้างอิง**
 Gelbart, Marsh (2004). Modern Israeli Tanks and Infantry Carriers 1985-2004. Osprey Publishing. p. 44. ISBN 978-1-84176-579-2.
หมวดหมู่:สัญลักษณ์
ปัญจกีฬาสมัยใหม่

ปัญจกีฬาสมัยใหม่ (modern pentathlon) เป็นการแข่งขันรวม 5 ชนิดกีฬา คือ ยิงปืนสั้น ฟันดาบ ว่ายน้ำฟรีสไตล์ 200 เมตร ขี่ม้า และวิ่งกลางแจ้ง 3 กิโลเมตร มีการจัดการแข่งขันชิงแชมป์โลกในปีที่ไม่มีกีฬาโอลิมปิกเป็นประจำทุกปีตั้งแต่ ค.ศ. 1949
เดิมที การแข่งขันกินเวลานานสี่หรือห้าวัน อย่างไรก็ดี มีการนำรูปแบบหนึ่งวันมาใช้ใน ค.ศ. 1996 เพื่อให้เป็นมิตรกับผู้ชมมากขึ้น ด้วยไม่ได้รับความนิยมอย่างกว้างขวางนอกเหนือไปจากยุโรปตะวันออก นำไปสู่การเรียกร้องให้ถอนออกจากกีฬาโอลิมปิกในช่วงไม่กี่ปีที่ผ่านมานี้ อย่างไรก็ดี หลังคณะกรรมการโอลิมปิกสากลลงคะแนนเสียงเมื่อวันที่ 8 กรกฎาคม พ.ศ. 2548 ปัญจกีฬาสมัยใหม่ยังอยู่ในโปรแกรมโอลิมปิกอย่างน้อยจนถึง ค.ศ. 2012

**อ้างอิง**

**ดูเพิ่ม**
 กีฬาปัญจกีฬาสมัยใหม่ในโอลิมปิก 
หมวดหมู่:กีฬาประเภทบุคคล
หมวดหมู่:กีฬาในโอลิมปิกฤดูร้อน
หมวดหมู่:กีฬาทหาร
มหาเทวี

มหาเทวี มีความหมายตรงตัวว่า เทวีหรือนางกษัตริย์ผู้ยิ่งใหญ่ และอาจหมายถึง
*มหาเทวี คติเทวียิ่งใหญ่สูงสุดของลัทธิศักติในศาสนาฮินดู- ชายาของมหาเทพในศาสนาฮินดู คือ
** พระปารวตี ชายาของพระศิวะ
** พระศรี ชายาของพระนารายณ์
** พระสุรัสวดี ชายาของพระพรหม- เทวีองค์ใด ๆ- ในอาณาจักรล้านนา เรียกสมเด็จพระราชชนนีพันปีหลวงว่า "มหาเทวี" เช่น พระนางจิรประภามหาเทวีในท้าวซายคำ มหาเทวีสิริยศวดีในพระเมืองแก้ว และเรียกพระมหากษัตริย์ซึ่งเป็นบุรุษว่า "มหาราช" เช่น มหาราชท้าวลูก- นางกษัตริย์องค์ใด ๆ- พระมหาเทวีแห่งหงสาวดี, บุคคลในพงศาวดารมอญ และตัวละครในวรรณคดีเรื่อง ราชาธิราช เป็นพี่สาวพระเจ้าช้างเผือกแห่งอาณาจักรเมาะตะมะ เป็นป้าของมังสุรมณีจักร พระราชบุตรพระเจ้าช้างเผือก และเป็นชู้กับสมิงมะราหู หลานเขย จึงวางแผนเอาราชสมบัติให้แก่สมิงมะราหู แต่ถูกเหล่าขุนนางฝ่ายมังสุรมณีจักรต่อต้าน และถูกจับขังไว้ให้เสวยอาหารวันละน้อยเพื่อให้ได้รับความทุกข์ทรมานเรื่อยไป

**อ้างอิง ==
พระเจ้า

พระเจ้า อาจหมายถึง
 ศาสนา- พระพุทธเจ้า เช่น พระเจ้าห้าพระองค์ พระเจ้าเปิดโลก- พระพุทธรูป เช่น พระเจ้าเก้าตื้อ- พระเป็นเจ้า เทวดาผู้เป็นใหญ่ หรือพระผู้สร้างโลก ตามความเชื่อในศาสนาต่าง ๆ เช่น พระศิวะ พระยาห์เวห์ อัลลอฮ์
 พระราชวงศ์- พระมหากษัตริย์ เช่น พระเจ้าอยู่หัว- คำนำหน้าพระนามพระมหากษัตริย์ เช่น พระเจ้าฟ้ารั่ว- คำเรียกพระราชวงศ์ เช่น พระเจ้าป้า
 การบันเทิง- ฮารุฮิ สึซึมิยะ (Haruhi Suzumiya) ตัวละครจากไลท์โนเวลชุด ฮารุฮิ สึซึมิยะ ซึ่งมีสมญาว่า "พระเจ้า"- เรียกเธอว่าพระเจ้า สึซึมิยะ ฮารุฮิ (The Melancholy of Haruhi Suzumiya) หรือเรียกโดยย่อว่า พระเจ้า อนิเมะโทรทัศน์ซึ่งดัดแปลงมาจากไลท์โนเวลชุดข้างต้น เล่มที่ 1 2 3 5 และ 6
 อื่น ๆ- ศีรษะ ราชาศัพท์เรียกศีรษะว่า พระเจ้า- ผม ราชาศัพท์เรียกเส้นผมว่า เส้นพระเจ้า
พระเจ้าห้าพระองค์

พระเจ้าห้าพระองค์ อาจหมายถึง- พระพุทธเจ้าห้าพระองค์ซึ่งเชื่อกันว่าเสด็จมาบังเกิดในภัทรกัป คือ กัปปัจจุบัน ได้แก่
** พระกกุสันธพุทธเจ้า
** พระโกนาคมนพุทธเจ้า
** พระกัสสปพุทธเจ้า
** พระโคตมพุทธเจ้า
** พระศรีอริยเมตไตรย- พระธยานิพุทธะห้าพระองค์ซึ่งเชื่อว่าเป็นอวตารของพระอาทิพุทธะตามคติของศาสนาพุทธแบบทิเบต
** พระไวโรจนพุทธะ
** พระอักโษภยพุทธะ
** พระอมิตาภพุทธะ
** พระรัตนสัมภวพุทธะ
** พระอโมฆสิทธิพุทธะ- คาถาพระเจ้าห้าพระองค์ เป็นบทสวดมนต์ในศาสนาพุทธ ว่า "นโม พุทฺธาย" - พระเจ้าห้าพระองค์, ชื่อไม้ต้นขนาดใหญ่ชนิด Dracontomelon dao (Blanco) Merr. et Rolfe ในวงศ์ Anacardiaceae ดอกเล็ก สีขาว
อะแนปซิดา

อะแนปซิดา หรือ อะแนปซิด (ชั้นย่อย: Anapsida, Anapsid) เป็นชั้นย่อยของสัตว์สี่ขาในชั้นสัตว์เลื้อยคลาน (Reptilia) ชั้นหนึ่ง ใช้ชื่อวิทยาศาสตร์ว่า Anapsida
อะแนปซิดา มีลักษณะของช่องเปิดกะโหลกที่ไม่มีช่องขมับเลย โดยกระดูกพาไรทัลที่เป็นหลังคาของกะโหลกเชื่อมต่อกับกระดูกสคาโมซัลที่อยู่ด้านข้างและกับกระดูกซูปราออคซิพิทัลที่อยู่ด้านท้ายจึงไม่มีช่องเปิดบริเวณขมับ ลักษณะของสัตว์เลื้อยคลานที่อยู่ในชั้นย่อยนี้ ได้แก่ เต่า (Testudines) และสัตว์เลื้อยคลานในหลายอันดับที่สูญพันธุ์ไปแล้ว ตั้งแต่ยุคก่อนประวัติศาสตร์
อะแนปซิดา ได้ปรากฏขึ้นมาครั้งแรกในยุคคาร์บอนิเฟอรัสจนถึงปัจจุบัน

**ดูเพิ่ม**
 Diapsida- Euryapsida- Parareptilia- Synapsida

**อ้างอิง**

**แหล่งข้อมูลอื่น**
 แนะนำอะแนปซิดา 
หมวดหมู่:สัตว์เลื้อยคลาน
เต่าคองูเหนือ

เต่าคองูเหนือ (Northern australian snake-neck turtle, Northern snake-necked turtle; Chelodina oblonga) สัตว์เลื้อยคลานจำพวกเต่าชนิดหนึ่ง ในวงศ์เต่าคองู (Chelidae)
เต่าคองูเหนือ กระจายพันธุ์ในอินโดนีเซีย, ออสเตรเลีย และหมู่เกาะพิตแคร์น  โดยมีการแพร่พันธุ์ที่แตกต่างไปจากเต่าและสัตว์เลื้อยคลานอย่างอื่น ๆ โดยอาศัยในพื้นที่มีฤดูฝนและฤดูแล้งแตกต่างกันอย่างชัดเจน โดยตัวเมียในช่วงฤดูฝนจะขุดหลุมที่พื้นล่างของแหล่งน้ำที่อาศัยแต่เอมบริโอภายในไข่พักการเจริญเติบโตตลอดฤดูฝน เมื่อถึงฤดูแล้ง เมื่อแหล่งน้ำแห้งเหือดไป ไข่จะสัมผัสกับอากาศและเอมบริโอในไข่เริ่มต้นการเจริญเติบโตเป็นลูกเต่า และออกจากไข่ในช่วงเวลาใกล้เคียงกับฤดูฝนในปีต่อไป นับเป็นสัตว์เลื้อยคลานเพียงชนิดเดียวเท่านั้นที่วางไข่ในน้ำ
เต่าคองูเหนือ เป็นสัตว์ที่ได้รับการอนุรักษ์ โดยมีชื่ออยู่ในบัญชีแดงของสหภาพเพื่อการอนุรักษ์ธรรมชาติ (IUCN) และมีสถานะอยู่ในอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) แต่ก็เป็นสัตว์ที่นิยมเลี้ยงเป็นสัตว์เลี้ยง โดยการลักลอบนำเข้าไปจำหน่ายยังที่ต่าง ๆ 

**อ้างอิง**

**แหล่งข้อมูลอื่น**
หมวดหมู่:สกุลเต่าคองู
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศออสเตรเลีย
ตะพาบม่านลายอินเดีย

ตะพาบม่านลายอินเดีย (Indian narrow-headed softshell turtle, Small-headed softshell turtle; चित्रा इन्डिका; Chitra indica) เป็นสัตว์เลื้อยคลานขนาดใหญ่ชนิดหนึ่ง ในวงศ์ตะพาบ (Trionychidae)
ตะพาบม่านลายอินเดีย มีลักษณะทั่วไปคล้ายกับตะพาบม่านลายไทย (C. chitra) ที่อยู่ในสกุลเดียวกัน ที่พบในประเทศไทยและอินโดนีเซีย ซึ่งเดิมเคยถูกจัดให้เป็นชนิดเดียวกัน จนกระทั่งใน ค.ศ. 1986 นาวาอากาศเอก (พิเศษ) วิโรจน์ นุตพันธุ์ นักวิทยาสัตว์เลื้อยคลานและสัตว์สะเทินน้ำสะเทินบกชาวไทย ได้ศึกษาความแตกต่างระหว่างทั้ง 2 ชนิดนี้อย่างละเอียด และพบว่ามีความแตกต่างกันมากทั้งขนาดลำตัว, ลวดลาย และสีสัน โดยใช้การแยกแยะสัดส่วนของกะโหลก และสัดส่วนของกระดองหลัง  โดยรวมแล้วตะพาบม่านลายอินเดียมีขนาดเล็กกว่าตะพาบม่านลายไทย และมีสีคล้ำอมเขียวกว่า  
ตะพาบม่านลายอินเดีย กระจายพันธุ์ในแม่น้ำสายหลักหลายประเทศในเอเชียใต้ เช่น อินเดีย, ปากีสถาน, เนปาล อาทิ แม่น้ำคงคา, แม่น้ำสินธุ, แม่น้ำมหานที เป็นต้น เป็นตะพาบอีกชนิดหนึ่งที่นิยมเลี้ยงเป็นสัตว์เลี้ยง มีราคาซื้อขายที่สูง ซึ่งปัจจุบันสามารถเพาะเลี้ยงได้แล้วในที่เลี้ยง

**อ้างอิง**
  doi = 10.2305/IUCN.UK.2000.RLTS.T4696A11088615.en  Database entry includes a brief justification of why this species is endangered and the criteria used- Boulenger, G.A. 1889 Catalogue of the Chelonians, Rhynchocephalians, and Crocodiles in the British Museum (Natural History). British Museum, London, 311 pp.- Engstrom, Tag N., H. Bradley Shaffer, and William P. McCord. 2002 Phylogenetic Diversity of Endangered and Critically Endangered Southeast Asian Softshell Turtles (TrionychidaChitra). Biological Conservation 104 (2):173-179- Gray, J. E. 1831 A synopsis of the species of Class Reptilia. In: Griffith, E & E. Pidgeon: The animal kingdom arranged in conformity with its organisation by the Baron Cuvier with additional descriptions of all the species hither named, and of many before noticed Vol. 9. Whittaker, Treacher and Co., London: 481 + 110 pp.- Gray, J. E. 1831 Synopsis Reptilium or short descriptions of the species of reptiles. Part I: Cataphracta, tortoises, crocodiles, and enaliosaurians. Treuttel, Wurz & Co., London, 85 pp.- Gray, J.E. 1844 Catalogue of Tortoises, Crocodilians, and Amphisbaenians in the Collection of the British Museum. British Museum (Natural History), London. viii + 80 p.- Gray, J. E. 1864  Revision of the species of Trionychidae found in Asia and Africa, with descriptions of some new species. Proc. Zool. Soc. London 1864: 76-98- Webb, R.G. 1980 Gray, Hardwicke, Buchanan-Hamilton, and drawings of Indian softshell turtles (Family Trionychidae). Amphibia-Reptilia 1: 61–74.

**แหล่งข้อมูลอื่น**
 species=indica
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สกุลตะพาบม่านลาย
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศปากีสถาน
เจด โจนส์

เจด โจนส์ (Jade Jones; 21 มีนาคม ค.ศ. 1993 — ) เป็นนักกีฬาเทควันโดชาวเวลส์ ผู้เป็นตัวแทนทีมสหราชอาณาจักรในโอลิมปิกฤดูร้อน 2012 และเป็นชาวอังกฤษคนแรกที่ได้รับรางวัลเหรียญทอง ในประเภทหญิงรุ่น 57 กก. โจนส์เป็นแชมป์โอลิมปิกเยาวชน ในประเภทหญิงรุ่นน้ำหนัก 55 กก. และสามารถคว้าเหรียญทองให้แก่ทีมชาติอังกฤษใน ค.ศ. 2010

**ประวัติ**
โจนส์ เกิดที่โรงพยาบาลในโบเดลวีแดน เดนไบห์เชอร์ เวลส์ เธอเข้าศึกษาต่อที่ฟลินท์ไฮสคูลก่อนที่จะลาออกเมื่ออายุได้ 16 ปีเพื่อฝึกฝนเทควันโดแบบเต็มเวลา ใน ค.ศ. 2012 โจนส์มีส่วนสูงที่ 1.69 เมตร (5 ฟุต 7 นิ้ว) และมีน้ำหนักที่ 57 กิโลกรัม (130 ปอนด์) เธอเข้าแข่งขันให้แก่สโมสรแมนเชสเตอร์เอซและมีโค้ชผู้ฝึกสอนคือ พอล กรีน
ใน ค.ศ. 2010 โจนส์ได้รับรางวัลเหรียญทองแดงในการแข่งขัน เทควันโดชิงแชมป์ยุโรป 2010 ที่เซนต์ปีเตอส์เบิร์ก ประเทศรัสเซีย โจนส์เข้าแข่งขันให้แก่ทีมชาติอังกฤษในการแข่งขันโอลิมปิกเยาวชนฤดูร้อนครั้งสถาปนา ที่จัดขึ้น ณ ประเทศสิงคโปร์ โดยเธอเป็นฝ่ายชนะนักเทควันโดชาวเวียดนาม ธันห์ เธา เหงียน ด้วยคะแนน 9–6 ของรุ่นน้ำหนัก 55 กก. ในรอบไฟนอล และกลายเป็นนักกีฬาทีมชาติอังกฤษที่ได้รับรางวัลเหรียญทองคนแรกของการแข่งขันนี้ เธอได้รับการยกย่องจาก บีบีซี คั้มรีเวลส์ ให้เป็นนักกีฬาสาวแห่งปี 2010 
โจนส์ชนะการแข่งขันระดับอาชีพครั้งแรกในรายการ ยูเอสโอเพ่น ที่ออสติน รัฐเท็กซัส ในเดือนกุมภาพันธ์ ค.ศ. 2011 เธอรับรางวัลเหรียญทองจากรุ่นน้ำหนักไม่เกิน 62 กก. และได้รับรางวัลเหรียญทองแดงในรุ่นน้ำหนักไม่เกิน 57 กก. จากการแข่งขันในวันก่อน ในการแข่งขันเทควันโดชิงแชมป์โลก 2011 ที่คยองจู ประเทศเกาหลีใต้ โจนส์ได้เข้าสู่รอบไฟนอลในการแข่งขันรุ่น 57 กก. ภายหลังจากการเป็นฝ่ายชนะ มาร์ลีน อาร์นัว ซึ่งเป็นชาวฝรั่งเศสในรอบเซมิไฟนอล ซึ่งเธอได้รับรางวัลเหรียญเงินหลังจากเป็นฝ่ายแพ้ เหา ยู่จั๋ว จากประเทศจีนในช่วงซัดเดนเดธ ในเดือนตุลาคม ค.ศ. 2011 โจนส์ได้รับรางวัลเหรียญทองบริติชโอเพ่นในแมนเชสเตอร์โดยเป็นฝ่ายชนะอาร์นัวด้วยคะแนน 10–8 ในรอบไฟนอล ส่วนการแข่งขันเฟรนช์โอเพ่น เธอได้รับเหรียญทองแดงภายหลังจากเป็นฝ่ายแพ้อาร์นัวในรอบเซมิไฟนอล
ในการแข่งขันเยอรมันโอเพ่นที่จัดขึ้น ณ ฮัมบวร์ค ในเดือนมีนาคม ค.ศ. 2012 โจนส์ได้รับรางวัลเหรียญเงินหลังจากเป็นฝ่ายแพ้ หยุน หวัง ซึ่งเป็นนักกีฬาชาวจีนในรอบไฟนอล ส่วนในเดือนพฤษภาคม ค.ศ. 2012 เธอได้รับรางวัลเหรียญทองแดงในการแข่งขัน เทควันโดชิงแชมป์ยุโรป 2012 ที่เมืองแมนเชสเตอร์
โจนส์ได้รับเลือกให้เข้าร่วมแข่งขันให้แก่ทีมสหราชอาณาจักรในโอลิมปิกฤดูร้อน 2012 ในรุ่นน้ำหนัก 57 กก. ในการแข่งขัน โจนส์เป็นฝ่ายชนะจีนไทเปยอดฝีมืออย่าง เฉิง ลี่เชิ่ง ในรอบเซมิไฟนอลหลังจากที่ได้ชนะ มายุ ฮามาดะ จากประเทศญี่ปุ่นในรอบควอเตอร์ไฟนอล และ ดรากานา กลาดอวิค จากประเทศเซอร์เบียในรอบแรก ในรอบไฟนอล ณ วันที่ 9 สิงหาคม ค.ศ. 2012 เธอเป็นฝ่ายชนะ เหา ยู่จั๋ว จากประเทศจีน ด้วยคะแนน 6 ต่อ 4 ส่งผลให้เธอเป็นนักเทควันโดคนแรกของอังกฤษที่ได้รับเหรียญทองจากการแข่งขันเทควันโด

**อ้างอิง**

**แหล่งข้อมูลอื่น**
 @jadejonestkd
หมวดหมู่:นักเทควันโดหญิงชาวเวลส์
หมวดหมู่:ผู้เข้าแข่งขันโอลิมปิกเยาวชนฤดูร้อน 2010
หมวดหมู่:นักเทควันโดในโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติสหราชอาณาจักร
หมวดหมู่:นักกีฬาสหราชอาณาจักรที่ได้เหรียญทองโอลิมปิก
ศรีปาทะ

ศรีปาทะ (Sri Pada; ශ්‍රී පාද, "ศรีบาท") หรือ อาดัมส์พีก (Adam's Peak) เป็นภูเขารูปโคน ตั้งอยู่ตอนกลางของประเทศศรีลังกา บนยอดเขามี "ศรีปาทะ" หินขนาด 1.80 เมตร ในทางพระพุทธศาสนาถือว่าเป็นรอยพระพุทธบาทข้างซ้ายของพระโคตมพุทธเจ้า ในขณะที่ศาสนาฮินดูถือว่าเป็นรอยเท้าของพระศิวะ (சிவனொளிபாதமலை; จิวโนฬิปาตะมะไล, Sivanolipaathamalai, lit|"เขาแห่งแสงพระศิวะ") ในขณะที่ศาสนาคริสต์และศาสนาอิสลาม ถือว่าเป็นรอยเท้าของอาดัม หรือนักบุญโทมัส
ศรีบาทาตั้งอยู่ทางตอนใต้ของที่ราบสูงทางตอนกลางของศรีลังกา อยู่ในเขตจังหวัดสพรคมุวะ ห่างจากเมืองรัตนปุระไปทางทิศตะวันออกเฉียงเหนือประมาณ 40 กิโลเมตร บริเวณใกล้เคียงเป็นภูเขาป่าดงดิบหลายลูก เป็นที่ตั้งของเขตรักษาพันธุ์สัตว์ป่า มีช้าง เสือดาว และสัตว์ป่าอื่นๆ อาศัยอยู่ โดยเขาศรีบาทามียอดเขา 7353 ฟุต สูงที่สุดบนเกาะศรีลังกา

**อ้างอิง**

**อ่านเพิ่ม**
 url=https://archive.org/stream/adamspeaklegend00skeegoog#page/n12/mode/2up 

**แหล่งข้อมูลอื่น**
  Sri Pada: Buddhism's most sacred mountain date=2012-08-17 
หมวดหมู่:ภูเขาในประเทศศรีลังกา
หมวดหมู่:ภูเขาศักดิ์สิทธิ์
หมวดหมู่:สถานที่แสวงบุญศาสนาพุทธในประเทศศรีลังกา
หมวดหมู่:สถานที่แสวงบุญศาสนาฮินดูในประเทศศรีลังกา
หมวดหมู่:สถานที่ท่องเที่ยวในจังหวัดสพรคมุวะ
หมวดหมู่:ศาสนาพุทธในประเทศศรีลังกา
ศรีลังกา
หมวดหมู่:ศาสนาอิสลามในประเทศศรีลังกา
เต่าแม่น้ำมาลาวี

เต่าแม่น้ำมาลาวี หรือ เต่าแม่น้ำอเมริกากลาง(Central american river turtle, Mesoamerican river turtle; Dermatemys mawii) เป็นสัตว์เลื้อยคลานจำพวกเต่าชนิดหนึ่ง จัดเป็นเพียงสกุลเดียวและชนิดเดียวเท่านั้น ในวงศ์ Dermatemydidae ที่ยังคงดำรงเผ่าพันธุ์มาจนถึงปัจจุบัน
มีกระดองหลังยาวและโค้งนูน กระดองท้องใหญ่ การหุบขากรรไกรล่างเกิดจากการทำงานของกล้ามเนื้อที่ผ่านไปบนก้านกระดูกโพรโอติก และขากรรไกรติดกับพื้นผิวของก้านกระดูกโพรโอติกที่อยู่ในซัยโนเวียลแคปซูล กระดองท้องไม่มีกระดูกมีโสพลาสทรอน มีกระดูกพลาสทรอนไปเชื่อมต่อกับขอบนอกของกระดองหลังที่มีร่องแบ่งเป็นกระดูกชิ้นเล็กจำนวน 10 คู่ กระดูกเชิงกรานเชื่อมติดกับกระดองท้องในลักษณะยืดหยุ่นได้
มีความยาวโดยเฉลี่ยตั้งแต่ 30-70 เซนติเมตร อาศัยอยู่ในแหล่งน้ำจืดของทะเลสาบและแม่น้ำแต่อาจเข้าไปอาศัยในแหล่งน้ำกร่อยได้บ้าง มีอุปนิสัยหากินอยู่ตามพื้นล่างของแหล่งน้ำและไม่ขึ้นมาบนผิวน้ำ โดยใช้พื้นที่ในอุ้งปากและคอหอยแลกเปลี่ยนออกซิเจนด้วยการสูบน้ำเข้าทางปากแล้วผลักดันออกทางช่องเปิดจมูก กินพืชได้หลายชนิด รวมทั้งผลไม้และเมล็ดที่ร่วงลงน้ำ โดยเฉพาะมะเดื่อฝรั่ง ออกหากินในเวลากลางคืนและหลบซ่อนตัวในเวลากลางวันอยู่ที่พื้นล่างของแหล่งน้ำ วางไข่บริเวณชายฝั่งแม่น้ำ ตัวเมียอาจวางไข่ได้ถึง 4 ครั้ง ในฤดูผสมพันธุ์ แพร่กระจายพันธุ์ตั้งแต่ตอนใต้ของเม็กซิโกจนถึงตอนเหนือของฮอนดูรัส
ไฟล์:Dlouhohlávka mexická 9243u.jpg|thumb|left|เต่าแม่น้ำมาลาวีที่สวนสัตว์ปราก ประเทศเช็กเกีย
เต่าแม่น้ำมาลาวีถือเป็นเต่าที่หายากและใกล้สูญพันธุ์อย่างวิกฤตแล้ว นับเป็นเต่าที่หายากที่สุดในโลกชนิดหนึ่ง โดยเป็นสมาชิกเพียงชนิดเดียวเท่านั้นในวงศ์นี้ ซึ่งสกุลและชนิดอื่น ๆ ได้สูญพันธุ์ไปตั้งแต่ยุคก่อนประวัติศาสตร์แล้ว  

**อ้างอิง**

**แหล่งข้อมูลอื่น**
หมวดหมู่:อันดับย่อยเต่า
หมวดหมู่:สัตว์ที่พบในอเมริกากลาง
การใส่สายสวนหลอดเลือดหัวใจ

ไฟล์:Ha1.jpg|thumb|300px|A coronary angiogram (an X-ray with radiocontrast in the coronary arteries) that shows the left coronary circulation. The distal left main coronary artery (LMCA) is in the left upper quadrant of the image. Its main branches (also visible) are the left circumflex artery (LCX), which courses top-to-bottom initially and then toward the centre/bottom, and the left anterior descending (LAD) artery, which courses from left-to-right on the image and then courses down the middle of the image to project underneath of the distal LCX. The LAD, as is usual, has two large diagonal branches, which arise at the centre-top of the image and course toward the centre/right of the image.
การฉีดสีถ่ายภาพเอกซเรย์หลอดเลือดหัวใจเป็นหัตถการทางการแพทย์ที่มีการรุกล้ำร่างกายน้อยอย่างหนึ่ง ทำเพื่อตรวจการไหลเวียนของหลอดเลือดหัวใจโดยใช้สายสวนและฉีดสี ทำได้ทั้งเพื่อการวินิจฉัยและการรักษาโรคเกี่ยวกับหลอดเลือดหัวใจ
หมวดหมู่:หัตถการเกี่ยวกับหัวใจ
หมวดหมู่:หัตถการเกี่ยวกับหัวใจ

หมวดหมู่:หทัยวิทยา
หมวดหมู่:หัตถการระบบหัวใจหลอดเลือด
หมวดหมู่:หัตถการทางการแพทย์
ไอบา

ไอบา หรือ เอไอบีเอ (AIBA) อาจหมายถึง- สมาคมไบโอเทคอินเดียทุกรูปแบบ (All India Biotech Association), องค์การค้าเทคโนโลยีชีวภาพโดยไม่หวังกำไร- สมาคมมวยระหว่างประเทศ (International Boxing Association) หรือชื่อเดิมว่า สมาคมระหว่างประเทศว่าด้วยมวยสมัครเล่น (Association Internationale de Boxe Amateur), สมาคมมวยสมัครเล่นในระดับโลก- พันธมิตรธุรกิจอิสระออสติน (Austin Independent Business Alliance), องค์การธุรกิจอิสระและมีท้องถิ่นเป็นเจ้าของ ตั้งอยู่ในเมืองออสติน รัฐเท็กซัส สหรัฐอเมริกา- รางวัลเบียร์นานาชาติแห่งออสเตรเลีย (Australian International Beer Awards), รางวัลสำหรับการแข่งขันปรุงเมรัยในระดับสากล
ปลาหมอริวูเลตัส

ปลาหมอริวูเลตัส (Green terror; Andinoacara rivulatus) ปลาน้ำจืดชนิดหนึ่ง ในวงศ์ปลาหมอสี (Cichlidae)
มีลักษณะเด่น คือ มีลวดลายสีฟ้าสะท้อนแสงที่หน้า เมื่อปลาโตเต็มที่ลวดลายดังกล่าวจะยิ่งแตกเป็นลายพร้อยมากขึ้น รวมถึงบริเวณริมฝีปากด้วย ขอบครีบหลังและครีบก้นมีขลิบสีแดงพาดยาวไปจนถึงความยาวสุดของครีบหลัง บริเวณลำตัวมีลายเหมือนตาข่ายและมีจุดสีดำขนาดใหญ่ที่กลางลำตัว ในบางตัวอาจจะเป็นลายยาว และบริเวณแผ่นปิดเหงือกจะมีแถบสีดำยาวตั้งแต่ตาไปจนถึงแก้ม แต่สีดังกล่าวจะซีดลงได้เมื่อปลาตกใจหรืออยู่ในภาวะเครียด
ปลาหมอริวูเลตัส มีความยาวเมื่อโตเต็มที่ราว 25-30 เซนติเมตร โดยเฉพาะในปลาตัวผู้จะมีสีสันและลำตัวขนาดใหญ่กว่าตัวเมียมาก และมีส่วนหัวที่โหนก ขณะที่ตัวเมียมีความยาวได้แค่ครึ่งของตัวผู้ คือ ราว ๆ 12 เซนติเมตร และไม่มีโหนกที่ส่วนหัว
แพร่กระจายพันธุ์ในแหล่งน้ำต่าง ๆ บริเวณภาคตะวันตกของประเทศเอกวาดอร์ และทางตอนเหนือของเปรู ซึ่งปลาหมอริวูเลตัสในแต่ละแหล่งอาจมีสีและลักษณะต่าง ๆ แตกต่างกันได้ตามภูมิประเทศที่อาศัย
เป็นปลาที่นิยมเลี้ยงเป็นปลาสวยงาม เป็นปลาที่มีอุปนิสัยไม่ดุร้ายก้าวร้าวมากนักเมื่อเทียบกับปลาหมอสีชนิดอื่น สามารถเพาะขยายพันธุ์ได้ในตู้เลี้ยง เมื่อถึงฤดูผสมพันธุ์ ปลาตัวผู้จะมีสีสันและลวดลายต่าง ๆ สวยกว่าปกติ ช่องเพศจะขยายใหญ่ขึ้น รวมถึงปลาตัวเมียก็จะมีสีเข้มขึ้น และจะมีอุปนิสัยดุร้ายก้าวร้าวมากขึ้น โดยตัวเมียจะเป็นฝ่ายขุดหลุมและวางไข่ ซึ่งบางครั้งอาจวางไข่ติดกับวัสดุต่าง ๆ ใต้น้ำ จากนั้นตัวผู้จะเข้าไปฉีดน้ำเชื้อปฏิสนธิ และทั้งคู่จะช่วยกันดูแลไข่ ตัวเมียจะวางไข่ได้ครั้งละ 200-300 ฟอง ลูกปลาจะฟักเป็นตัวในวันที่ 3 และวันที่ 4 ก็จะเริ่มว่ายน้ำได้

**อ้างอิง**

**แหล่งข้อมูลอื่น**
  Andinoacara rivulatus 
หมวดหมู่:ปลาตู้
หมวดหมู่:ปลาทวีปอเมริกาใต้หมวดหมู่:สกุลแอนดิโนอะคารา
จีย็อน

จีย็อน (Jiyeon) อาจหมายถึง- พัก จี-ย็อน (Park Ji-yeon), ชาวเกาหลีใต้ซึ่งเป็นสมาชิกวงที-อารา และใช้ชื่อในการแสดงว่า จีย็อน- ซอ จี-ย็อน (Seo Ji-yeon), ชาวเกาหลีซึ่งเป็นนักแสดง นักร้อง และนางแบบในประเทศไทย
สกุลแอนดิโนอะคารา

สกุลแอนดิโนอะคารา เป็นสกุลของปลาน้ำจืดสกุลหนึ่ง ในวงศ์ปลาหมอสี (Cichlidae) ใช้ชื่อสกุลว่า Andinoacara (/แอน-ดิ-โน-อะ-คา-รา/) พบกระจายพันธุ์ตามแหล่งน้ำต่าง ๆ ในทวีปอเมริกาใต้ แถบประเทศเอกวาดอร์และเปรู 
โดยชื่อสกุลนั้น แปลได้ว่า "Acara from the Andes" หมายถึง "ปลาที่มาจากเทือกเขาแอนดีส" โดยผสมคำว่า "Andio" ซึ่งเป็นยอดเขาที่สูงสุดของเทือกเขาแอนดีสกับคำว่า "Acara" ที่หมายถึง "ปลา" ซึ่งเป็นภาษาทูปิ-กวารานี ที่เป็นภาษาพื้นเมืองของชนเผ่าท้องถิ่นแถบนั้น  เป็นปลาที่แยกสกุลออกมาจากสกุล Aequidens
พบทั้งหมด 7 ชนิด นิยมเลี้ยงเป็นปลาสวยงาม โดยชนิดที่มีจำหน่ายกันในประเทศไทยมีเพียงแค่ชนิดเดียว 
*Andinoacara biseriatus (Regan, 1913)
*Andinoacara coeruleopunctatus (Kner, 1863)
*Andinoacara latifrons (Steindachner, 1879)
*Andinoacara pulcher (Gill, 1858)
*Andinoacara rivulatus (Günther, 1860)
*Andinoacara sapayensis (Regan, 1903)
*Andinoacara stalsbergi (Musilova, Schindler and Staeck, 2009)

**อ้างอิง**

**แหล่งข้อมูลอื่น**
หมวดหมู่:วงศ์ย่อยปลาหมอสี
หมวดหมู่:ปลาทวีปอเมริกาใต้
หมวดหมู่:สกุลแอนดิโนอะคารา